Държавен вестник, бр. 9, 2011 г., стр. 80

СТР.  80	
Д Ъ Р Ж А В Е Н  В Е С Т Н И К 	
БРОЙ  9
избирателна комисия отлага избора и насрочва 
нов избор не по-късно от 14 дни след датата 
на втория избор. В срок до три дни от датата 
на решението на Централната избирателна 
комисия централното ръководство на съответ­
ната партия, компетентно съгласно устава, или 
ръководството на коалицията от партии, ком­
петентно съгласно решението за образуване на 
коалицията, може да регистрира нов кандидат 
по реда на чл. 112.
Обявяване на окончателните резултати
Чл. 256. (1) Окончателните резултати от 
изборите за президент и вицепрезидент на репу­
бликата се обявяват от Централната избирателна 
комисия в срок до три дни след изборния ден 
и се обнародват в „Държавен вестник“ не по-
късно от 7 дни след изборния ден.
(2) Обявяването на резултатите се извършва 
по листи за всички кандидати. Когато е про­
изведен нов избор, обявяват се и резултатите 
от първия избор.
Полагане на клетва
Чл. 257. Новоизбраните президент и вице­
президент полагат клетва по чл. 76, ал. 2 от 
Конституцията на Република България три 
дни преди изтичането на пълномощията на 
действащите президент и вицепрезидент. Те 
встъпват в длъжност от деня на изтичане на 
пълномощията на действащите президент и 
вицепрезидент.
Определяне на броя на мандатите при избори 
за членове на Европейския парламент от Репу­
блика България
Чл. 258. (1) Броят на членовете на Евро­
пейския парламент от Република България се 
определя съгласно процедурата, предвидена в 
чл. 14, параграф 2 от Договора за Европей­
ския съюз.
(2) При произвеждане на избори за членове 
на Европейския парламент от Република Бъл­
гария общият брой мандати за всяка партия и 
коалиция от партии се определя от Централната 
избирателна комисия въз основа на подадените 
за партията или коалицията от партии действи­
телни гласове в страната и извън страната по 
метода на Хеър-Ниймайер съгласно методиката 
по чл. 26, ал. 1, т. 27.
(3) Право на участие при разпределяне на 
мандатите имат партиите, коалициите от партии 
и независимите кандидати, получили действи­
телни гласове не по-малко от националната 
избирателна квота.
(4) Броят на мандатите, които се разпределят 
между партиите и коалициите от партии по ал. 3, 
е равен на броя на членовете на Европейския 
парламент от Република България, намален с 
броя на избраните независими кандидати.
Определяне на избраните кандидати
Чл. 259. (1) При произвеждане на избори 
за членове на Европейския парламент от Ре­
публика България определянето на избраните 
кандидати от всяка кандидатска листа се из­
вършва според броя на получените валидни 
предпочитания (преференции) и подреждането 
на кандидатите в листата съгласно методиката 
по чл. 26, ал. 1, т. 27.
(2) Предпочитанията (преференциите) за 
отделните кандидати са валидни, ако броят 
на гласовете, получени за кандидата, е не по-
малък от 6 на сто от гласовете, подадени за 
кандидатската листа.
(3) Кандидатите по ал. 2 се подреждат 
според броя на получените предпочитания 
(преференции), като се започне с кандидата, 
получил най-висок брой валидни предпочитания 
(преференции). Тези кандидати се изваждат 
от кандидатската листа на съответната партия 
или коалиция от партии и образуват списък А. 
Останалите в кандидатската листа кандидати 
запазват първоначалното си подреждане в 
листата и образуват списък Б.
(4) Когато в списък А има двама или повече 
кандидати с еднакъв брой предпочитания (пре­
ференции), редът им в списъка се определя от 
Централната избирателна комисия чрез жребий, 
проведен в присъствието на заинтересованите 
кандидати и представители на партията или 
коалициите от партии.
(5) Когато няма кандидати с валидни 
предпочитания (преференции), избрани са 
кандидатите по реда, в който са подредени в 
кандидатската листа.
(6) Когато броят на кандидатите с валидни 
предпочитания (преференции) е по-малък от 
броя на мандатите на партията или коалици­
ята от партии, избрани са всички кандидати 
от списък А. Останалите мандати на парти­
ята или коалицията от партии се попълват с 
кандидатите от списък Б по реда на тяхното 
подреждане.
(7) Когато броят на кандидатите с валидни 
предпочитания (преференции) е по-голям от 
броя на мандатите на партията или коалицията 
от партии, избрани са първите кандидати от 
списък А по реда на тяхното подреждане до 
попълване на всички мандати.
(8) Когато броят на кандидатите с валидни 
предпочитания (преференции) е равен на броя 
на мандатите на партията или коалицията 
от партии, избрани са всички кандидати от 
списък А.
Обявяване на резултатите от гласуването
Чл. 260. (1) Централната избирателна ко­
мисия обявява резултатите от гласуването, 
както следва: